Aga siis tuleb see Parainimene välja teatega, et tuldagu tema juurde, ta teeb oma Võimega seda-ja-teist. Müüb või annab niisama, et vaene inimene ei peaks oma tõvega asja ees, teist taga arsti juurde ronima. Ja vat nüüd tõuseb Skeptikul ammusöödud eine keemispunktini, sest eelnõustutu põhjal ei ole Parainimene tegelikult suuteline oma Võimet kasutama ja tegeleb  seega nüüd häbitu pettusega. Kas see nüüd just Skeptiku püha kohus on, aga vähemalt ei ole põhjust pahaks panna, kui ta välja ütleb, mida ta Parainimesest arvab.